Σελινόριζα ρεμουλάντ με κάππαρη
Σελινόριζα ρεμουλάντ με κάππαρη. Παραλλαγή του περίφημου γαλλικού κοντιμέντου. Ένα εξαίσιο έδεσμα για το γιορτινό τραπέζι.
1 μεγάλη σελινόριζα, χοντροτριμμένη, 2 φρέσκα κρεμμυδάκια, ψιλοκομμένα, 2 κουτ. σούπας ελαιόλαδο, 2/3 φλιτζ. τσαγιού μαγιονέζα, 1½ κουτ. γλυκού μουστάρδα Maille Dijon originale, 2 κουτ. σούπας ψιλοκομμένο εστραγκόν ή σχοινόπρασο ή μαϊντανός, 2 κουτ. σούπας κάππαρη, ψιλοκομμένη, αλάτι, φρεσκοτριμμένο πιπέρι
Για να φτιάξουμε σελινόριζα ρεμουλάντ με κάππαρη, αρχικά ζεσταίνουμε το λάδι, σε μια μέτρια κατσαρόλα, σε μέτρια προς δυνατή φωτιά.Ρίχνουμε τα κρεμμυδάκια και την κάππαρη, χαμηλώνουμε λίγο τη φωτιά και σοτάρουμε για 2-3 λεπτά.Προσθέτουμε τη σελινόρζα και αλατοπίπερο και συνεχίζουμε το σοτάρισμα, ανακατεύοντας διαρκώς, για περίπου 5 λεπτά.Καθώς δεν θέλουμε η σελινόριζα να πάρει χρώμα, αν χρειαστεί, χαμηλώνουμε τη φωτιά.Προσθέτουμε 1-2 κουταλιές νερό και συνεχίζουμε το σοτάρισμα μέχρι να πιει η σελινόριζα τα υγρά της και να μαλακώσει.Αποσύρουμε από τη φωτιά.Αδειάζουμε το περιεχόμενο της κατσαρόλας σε ένα ψιλό σουρωτήρι και το αφήνουμε εκεί για περίπου 1 ώρα να κρυώσει και να στραγγίξει από τα υγρά.Στη συνέχεια, μεταφέρουμε το σοταρισμένο μείγμα σε ένα μπολ. Προσθέτουμε τη μαγιονέζα, τη μουστάρδα και το μυρωδικό της επιλογής μας και ανακατεύουμε.Σερβίρουμε σε μπολ αντί ή πλάι σε άλλες γιορτινές «αλοιφές» (ρώσικη, παντζαροσαλάτα κ.λπ.).Συνοδεύουμε, τη σελινόριζα ρεμουλάντ με κάππαρη, με φρυγανισμένο ψωμί, είναι όμως τέλειο κοντιμέντο για ψητά θαλασσινά (π.χ. γαρίδες ή καραβίδες).
Κρεμμύδι,Μαϊντανός,Σελινόριζα